《金菊对芙蓉 舟次渐近江南仍用前韵》
清代·陈维崧

或把琴书，或携粉镜，平分画舫清秋。过女儿浦口，新妇矶头。

秋光澄湛明于雪，映水上、茜帐银毬。敲针稚子，临风把钓，学唱吴讴。

依旧滚滚江流。还半下吴门，半绕巴邱。只江东麋鹿，几度来游。

迟归沙鸟应相笑，他乡景、有甚清幽。黄花开过，紫螯卖过，谁把君留。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。